**Известување за концентрација со која ОИЛКО КДА – Скопје, Република Северна Македонија стекнува контрола над Макпетрол АД Скопје, Република Северна Македонија**

Согласно член 15 од Законот за заштита на конкуренцијата („Службен весник на Република Македонија“ бр.145/10, 136/11, 41/14, 53/16 и 83/18), на ден 22.01.2024 година до Комисијата за заштита на конкуренцијата е доставено известување за концентрација со која друштвото Командитното друштво со акции за транспорт ОИЛКО КДА – Скопје, со седиште на ул.10 бр.152 Миладиновци, Илинден, Република Северна Македонија стекнува контрола над МАКПЕТРОЛ Акционерско друштво за промет со нафта и нафтени деривати Скопје, со седиште на ул. Св. Кирил и Методиј бр.4, Скопје, Република Северна Македонија.

**Учесници во концентрацијата и нивни деловни активности:**

Предложената трансакција се однесува на стекнување на контрола од страна на Командитното друштво со акции за транспорт ОИЛКО КДА – Скопје ("Оилко") врз МАКПЕТРОЛ Акционерско друштво за промет со нафта и нафтени деривати Скопје ("Макпетрол"), врз основа на постапка за задолжително преземање на обични акции со право на глас, издадени од ,,Макпетрол,, АД - Скопје, согласно членот 9 став 1 од Законот за преземање на акционерските друштва („Службен весник на Република Македонија“ бр. 69/13, 188/13, 166/14, 154/15, 23/16 и 248/18 и „Службен весник на Република Северна Македонија“ бр. 31/20), која е започната на ден 26.12.2023 година, со јавна објава на Известување за намера за давање на задолжителна понуда за преземање на сите обични акции со право на глас издадени од Макпетрол АД Скопје, согласно Законот за преземање на акционерските друштва.

**Оилко** е компанија со регистрирана основна дејност 49.41 - товарен патен транспорт и истата поседува 25.700 акции со право на глас, издадени од Макпетрол, што претставува 22,87 % од вкупниот број на акции. ОИЛКО примарно работи на пазарот во Република Северна Македонија.

**Макпетрол** е компанија со регистрирана основна дејност 47.30 – трговија на мало со моторни горива и мазива во специјализирани продавници. Макпетрол примарно работи на пазарот во Република Северна Македонија.

По однос на **релевантниот географски пазар** на стоки за предметната концентрација, Подносителот смета дека истиот би можел да се се дефинира како територијата на Република Северна Македонија.

Врз основа на прелиминарното испитување Комисијата утврди дека предметната концентрација може да потпадне под одредбите на Законот за заштита на конкуренцијата. Сепак конечната одлука по ова прашање е резервирана.

Комисијата ги повикува сите заинтересирани страни да достават забелешки и мислења за оваа концентрација до Комисијата. Забелешките и мислењата на заинтересираните трети страни можат да се испратат на адреса: ул. „Св. Кирил и Методиј“ бр.54, Скопје или по e-mail: kzk@kzk.gov.mk и истите треба да пристигнат до Комисијата во рок од 10 дена од денот на објавување на ова известување**.**

25.01.2024 година, Скопје